stanford-oval/wikipedia huggingface dataset:
RN Generale Antonio Chinotto

| RN Generale Antonio Chinotto |
| --- | --- |

Aluksen vaiheet
Rakentaja:  Cantieri navali Odero, Sestri Ponente
Kölinlasku:  20. marraskuuta 1919
Laskettu vesille:  7. elokuuta 1921
Palveluskäyttöön:  26. syyskuuta 1921
Poistui palveluskäytöstä:  upotettu 28. maaliskuuta 1941
Tekniset tiedot
Uppouma:  645 t (standardi) 904 t (kuormattu)
Pituus:  73,54 m
Leveys:  7,32 m
Syväys:  2,4 m
Koneteho:  15 500 hv
Nopeus:  30 solmua
Miehistöä:  106
Aseistus
Aseistus:  3 x 102 mm tykkiä 2 x 76 mm ilmatorjuntatykkiä 4 x 450 mm torpedoputkea 10 x miinaa
RN Generale Antonio Chinotto (ital. Regia Nave Generale Antonio Chinotto) oli Italian kuninkaallisen laivaston Generali-luokan hävittäjä toisessa maailmansodassa.
Valmistus

Alus tilattiin Sestri Ponentesta Cantieri navali Oderolta, missä köli laskettiin 20. marraskuuta 1919. Alus laskettiin vesille 7. elokuuta 1921 ja liitettiin laivastoon vielä samana vuonna 26. syyskuuta.
Palvelus

Alus luokiteltiin 1. lokakuuta 1929 torpedoveneeksi (ital. torpediniere). Alus upotettiin 28. maaliskuuta 1941.
Korpialvejuuri

| Korpialvejuuri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Pteridopsida
Lahko::  Polypodiales
Heimo::  Alvejuurikasvit Dryopteridaceae
Suku::  Alvejuuret Dryopteris
Laji::  cristata
Kaksiosainen nimi
 Dryopteris cristata  (L.) A.Gray 
Katso myös
   Korpialvejuuri Wikispeciesissä   Korpialvejuuri Commonsissa 
Infobox OKNimi-testi OK: 
Korpialvejuuri (Dryopteris cristata) on yleinen, Euroopassa ja Pohjois-Amerikassa tavattava saniainen.
Ulkonäkö ja koko

Korpialvejuuren maavarsi on lyhyt, jokseenkin pysty tai vaakasuora ja se on tiheitten, liuskaisten suomujen peittämä. Lehdet kasvavat kimppuina. Itiöpesäkkeettömät lehdet ovat pystyjä, 20–30 cm korkeita ja niiden ruoti on noin puolet lehtilavan pituudesta. Toisin kuin itiöpesäkkeelliset lehdet, itiöpesäkkeettömät lehdet talvehtivat. Itiöpesäkkeelliset lehdet ovat viistoja ja kasvavat 40–60 cm korkeiksi. Lehtiruoti on vaaleanruskeiden suomujen peitossa ja pituudeltaan lehtilavan pituinen. Lehtilapa on kalju, yksi  tai kaksi kertaa parilehdykkäinen ja kapeanpuikea. Lehdykät ovat kolmiomaisen puikeita tai pitkänpyöreitä, parijakoisia tai -osaisia, liuskat tylppiä, pitkulaisia ja hammasrivisiä tai -liuskaisia. Lehdyköiden alapinnalla on pieniä, kahdessa rivissä olevia pyöreitä itiöpesäkeryhmiä. Itiöpesäkkeiden katesuomut ovat munuaismaisia. Suomessa korpialvejuuren itiöt kypsyvät heinä-elokuussa. Laji on myrkyllinen.
Korpialvejuuri voi risteytyä metsäalvejuuren (D. carthusiana) kanssa.
Levinneisyys

Korpialvejuuren päälevinneisyysalue Euroopassa ulottuu Saksasta ja Alppien alueelta Keski-Venäjälle. Etelässä levinneisyysalue rajoittuu Unkariin, Romaniaan ja Pohjois-Ukrainaan, pohjoisessa Fennoskandian keskiosiin ja Pohjois-Venäjälle. Lisäksi lajia tavataan satunnaisemmin myös Britteinsaarilla, Ranskassa ja Pyreneillä. Aasian puolella lajia kasvaa Länsi-Siperiassa. Pohjois-Amerikassa korpialvejuurta tavataan lähinnä Yhdysvaltojen pohjois- ja koillisosissa sekä Kanadan eteläosissa. Mantereella tavataan pääasiassa lajin muunnosta, var. clintoniana. Suomessa korpialvejuuren levinneisyysalue painottuu maan etelä- ja itäosiin. Pohjoisempana laji on satunnaisempi, mutta sitä on tavattu Etelä-Lapin korkeudelle saakka.
Elinympäristö

Korpialvejuuri kasvaa korvissa, tulvaisissa rantapensaikoissa, suo-ojissa, turvekuoppien reunamilla ja suoniityillä.
Aiheesta muualla

Pohjolan kasvien pauloissa: Dryopteris cristata - korpialvejuuri
Kasviatlas 2020: Korpialvejuuren levinneisyys Suomessa.
ITIS: Dryopteris cristata (englanniksi)
United States Department of Agriculture (USDA): Dryopteris cristata (englanniksi)
Korpialvejuuri kuvattuna C. A. M. Lindmanin teoksessa Bilder ur Nordens Flora (1917–1926).
Gunung Kerinci

Gunung Kerinci
| --- | --- |
Tyyppi:  kerrostulivuori
Sijainti:  Indonesia
Vuoristo:  Barisan
Korkeus merenpinnasta:  3 805 m
Prominenssi:  3 805  m 
Purkautunut viimeksi:  2004
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gunung Kerinci on Indonesian korkein tulivuori. Se sijaitsee Sumatran saarella Barisanin vuoristossa. Yli 3800 metrin korkuinen vuori on Kerinci Seblatin kansallispuiston huomattavin maastonpiirre. Vuori kohoaa jopa 2400–3300 metriä ympäröivän tasangon yläpuolelle. Kerincin huipulla on syvä ja 600 metriä leveä kraatteri, joka on usein osin täyttynyt vedellä muodostaen kraatterijärven.
Kerinci on aktiivinen tulivuori ja se on purkautunut useasti vuoden 1838 ensimmäisen rekisteröidyn purkauksen jälkeen . Viimeisin purkaus tapahtui vuonna 2004 VEI-asteikon lukemalla 2 . Tämän jälkeen tulivuoren aktiivisuus on ollut kasvussa ja alueen asukkaita on myös varoitettu asiasta .
Korson Palloilijat

| Korson Palloilijat |
| --- | --- |
Perustettu:  1959
Paikkakunta:  Vantaa, Suomi
Lajit:  jalkapallo, lentopallo, kaukalopallo, salibandy
Korson Palloilijat on vantaalainen palloilulajeihin keskittynyt urheiluseura. Se perustettiin vuonna 1959 lajinaan jalkapallo. Nykyisin seuran riveissä pelataan jalkapallon lisäksi lentopalloa, kaukalopalloa ja salibandya.
Kaukalopallossa seuran edustusjoukkue pelaa V-divisioonaa. Lisäksi seuralla on kaksi joukkuetta ikämiesten harrastesarjoissa. Lentopallossa seuran edustusjoukkue pelaa 4-sarjassa.
Aiheesta muualla

Seuran kotisivut
Guntis Atars

Guntis Atars on entinen latvialainen lentopalloilija ja nykyinen lentopallovalmentaja, joka valmentaa kaudella 2012–2013 Suomessa lentopallon Mestaruusliigassa Saimaa Volleyn joukkuetta. Hän lopetti pelaajauransa Saimaa Volleyn paidassa kauden 2010–2011 jälkeen ja siirtyi SaVon kakkosvalmentajaksi. Atars esiintyi pelaajauransa aikana Suomessa, Latviassa ja Ranskassa. Hänet valittiin kolmesti peräkkäin SM-liigan tähdistöjoukkueeseen kausien 2002–2004 aikana.
Atars pelasi Mestaruusliigassa 1995–2011 379 ottelua ja voitti 1999 SM-kultaa Paterissa ja samassa seurassa kaksi pronssia (1998, 2000). Suomen cupin Atars voitti 1997 ja 1999. Liigassa hän pelasi Paterissa ja sen seuraajassa Saimaa Volleyssa. Lisäksi keskitorjujana pelannut latvialainen pelasi 2005–2007 Ranskassa ja 2007–2009 kotimaassaan.
RN Geniere (1938)

| RN Geniere |
| --- | --- |
 RN Geniere vuonna 1941.

Aluksen vaiheet
Rakentaja:  OTO, Livorno
Kölinlasku:  26. elokuuta 1937
Laskettu vesille:  27. helmikuuta 1938
Palveluskäyttöön:  14. joulukuuta 1938
Poistui palveluskäytöstä:  uponnut 1. maaliskuuta 1943
Tekniset tiedot
Uppouma:  1 650 t (standardi) 2 590 t (kuormattu)
Pituus:  106,7 m (kokonaispituus)
Leveys:  10,15 m
Syväys:  3,15 m
Koneteho:  48 000 hv
Nopeus:  38 solmua
Miehistöä:  206
Aseistus
Aseistus:  8 x 120 mm tykkiä kaksiputkisina asennuksina 1 x 120 mm valoammustykki 12 x 13,2 mm ilmatorjuntakonekivääriä 6 x 533 mm torpedoputkea 48 x miinaa
RN Geniere (ital. Regia Nave Geniere) oli Italian kuninkaallisen laivaston Soldati-luokan hävittäjä toisessa maailmansodassa.
Valmistus

Alus tilattiin Livornosta OTO:n telakalta, missä köli laskettiin 26. elokuuta 1937. Alus laskettiin vesille 27. helmikuuta 1938 ja liitettiin laivastoon vielä saman vuoden lopulla 14. joulukuuta.
Palvelus

Alus upotettiin 1. maaliskuuta 1943.
RN Generale Marcello Prestinari

| RN Generale Marcello Prestinari |
| --- | --- |
 Generale Marcello Prestinari

Aluksen vaiheet
Rakentaja:  Cantieri navali Odero, Sestri Ponente
Kölinlasku:  23. toukokuuta 1919
Laskettu vesille:  4. heinäkuuta 1922
Palveluskäyttöön:  17. elokuuta 1922
Poistui palveluskäytöstä:  upotettu 31. tammikuuta 1943
Tekniset tiedot
Uppouma:  645 t (standardi) 904 t (kuormattu)
Pituus:  73,54 m
Leveys:  7,32 m
Syväys:  2,4 m
Koneteho:  15 500 hv
Nopeus:  30 solmua
Miehistöä:  106
Aseistus
Aseistus:  3 x 102 mm tykkiä 2 x 76 mm ilmatorjuntatykkiä 4 x 450 mm torpedoputkea 10 x miinaa
RN Generale Marcello Prestinari (ital. Regia Nave Generale Marcello Prestinari) (runkonumero PR) oli Italian kuninkaallisen laivaston toisessa maailmansodassa palvellut Generali-luokan hävittäjä.
Valmistus

Alus tilattiin Sestri Ponentesta Cantieri navali Oderolta, missä köli laskettiin 23. toukokuuta 1919. Alus laskettiin vesille 4. heinäkuuta 1922 ja liitettiin laivastoon vielä samana vuonna 18. elokuuta.
Palvelus

Alus luokiteltiin 1. lokakuuta 1929 torpedoveneeksi (ital. torpediniere). Kesäkuussa 1940 Italian liittyessä toiseen maailmansotaan alus oli Tarantossa paikallispuolustustehtävissä. Myöhemmin alus suojasi sisaraluksensa Generale Antonio Cantoren kanssa Adrianmerellä Albaniaan matkanneita saattueita. Alus upposi 31. tammikuuta 1943 ajettuaan HMS Welshmanin Kyrenaikan rannikolle laskemaan miinoitukseen, jolloin sai surmansa 54 miehistönjäsentä.
Gunther Theys

Gunther Theys (s. 1965) on belgialainen muusikko, basisti ja laulaja.
Theys on ollut mukana noin 20 studioäänitteellä ja toiminut monissa yhtyeissä 1970-luvun lopulta lähtien. Näitä ovat muun muassa Capital Scum, Addix, No Survivors ja Division 99.
Theysin nykyisiä yhtyeitä ovat Ancient Rites (black metal), Lion's Pride (Oi! punk), Les Villains (punk rock), Iron Clad (heavy metal) ja Danse Macabre (goottimetalli).
Koulutukseltaan Theys on lähihoitaja.
Ravage

| Ravage |
| --- | --- |
 Ravage sarjassa The Transformers
Ensiesiintyminen:  The Transformers (1984)
Henkilötiedot
Asema:  Vakooja
Ryhmäsidokset:  Decepticonit
Muuntautumismuodot:  C-kasetti
Näyttelijä(t):  Frank Welker (1984-1986), Trevor Devall (2004-2005)
Ravage on kuvitteellinen robotti Transformers-universumissa. Se toimii lähes kaikissa jatkumoissa Soundwaven apurina. Ravagella on robottimuodon sijasta petomuoto, jossa se muistuttaa mekaanista jaguaaria.
The Transformers

Ravage on erinomainen vakooja ja hyökkää lähes armotta vihollistensa kimppuun. Se muuntautuu Soundwaven rintakoteloon mahtuvaksi musiikkikasetiksi.
Transformers: Energon

Transformers: Energonissa jaguaareja muistuttavista Terrorconeista käytetään nimitystä Battle Ravage. Trevor Devall antoi niille äänensä.
Transformers: Kaatuneiden kosto

Elokuvassa Transformers: Kaatuneiden kosto, Ravage on Soundwaven jaguaarimainen apuri. Soundwave lähetti Ravagen sekä Microconeista koostuvan Reedmanin viemään NESTin bunkkerissa säilytettävä Allsparkin kappale ja viedä Laurentian Vajoamaan Megatronin elvytystä varten. Ravage nähtiin seuraavan kerran vasta Egyptissä auttamassa muita Decepticoneja Sam Witwickyn etsimisessä. Ravage kuoli, kun Bumblebee tarttui hänen selkärankaansa ja voimakkaalla kädenliikkeellä työnsi kaikki Ravagen haarniskan osat irti. Vaikka Ravage elää symbioosissa Soundwaven kanssa, pienistä metallikuuliksi muuntautuvista Microconeista muodosteneella Decepticonilla nimeltä Reedman sekä mikroskoopiksi muuntautuvalla Tohtorilla on molemmilla samanlainen symbioottinen yhteys Ravagen kanssa.
Elokuvassa Ravage ei muuntaudu miksikään, mutta sen lelu muuntautuu eräänlaiseksi avaruuskapseliksi.
Aiheesta muualla

Lisätietoa Ravagesta TFWIKI.Netissä, Transformers-aiheisesta wikiassa
Transformers
Ravage elokuvassa Transformers: Kaatuneiden kosto
RN Giovanni Bausan

| Giovanni Bausan |
| --- | --- |
 Giovanni Bausan

Aluksen vaiheet
Rakentaja:  Sir W. G. Armstrong Mitchell & Co, Elswick
Kölinlasku:  21. elokuuta 1882
Laskettu vesille:  15. joulukuuta 1883
Palveluskäyttöön:  9. toukokuuta 1885
Poistui palveluskäytöstä:  15. tammikuuta 1920
Loppuvaihe:  myyty romutettavaksi 1920
Tekniset tiedot
Uppouma:  3 131 t
Pituus:  85,3 m
Leveys:  12,8 m
Syväys:  5,6 m
Koneteho:  6 470 ihp
Nopeus:  17,4 solmua
Miehistöä:  267, joista 13 upseeria
Aseistus
Aseistus:  2 × BL 10"/30 -tykkiä 6 × BL 5,9" -tykkiä 4 × QF 6 naulan tykkiä 2 × QF 1 naulan tykkiä 3 × 14" torpedoputkea
RN Giovanni Bausan (ital. Regia Nave Giovanni Bausan) oli Italian kuninkaallisen laivaston panssarikansiristeilijä, joka oli 1880-luvun puolivälissä suunniteltu ja valmistettu Englannissa Sir W G Armstrong Mitchell & Co:n Elswickin telakalla. Valmis alus otettiin palvelukseen toukokuussa 1885. Alus oli Regia Marinan ensimmäinen panssarikansiristeilijä ja sitä käytettiin muun muassa Italiassa valmistettujen Etna-luokan alusten suunnittelun lähtökohtana. Giovanni Bausanin piti suunnitelmien mukaan olla taistelulaivojen tuhoaja ja siten sen pääaseina oli kahden 10 tuuman tykin muodostama patteri, joilla kyettiin läpäisemään paksumpikin panssarointi. Aluksen suunnitteluheikkousten vuoksi se ei kuitenkaan kyennyt toimimaan suunnitellussa tehtävässään.
Alus palveli useaan otteeseen ulkomailla. Se osallistui Eritrean valtaukseen 1887-1888 Regia Marinan laivasto-osaston lippulaivana. Alus osallistui myös Venezuelan kriisiin 1902-1903 brittiläisten ja saksalaisten sotalaivojen kanssa. Italian-Turkin sodassa 1911-1912 alus tuki tykeillään Pohjois-Afrikassa olleita maajoukkoja. Ensimmäisen maailmansodan alettua alus siirrettiin toisarvoisiin tehtäviin aluksi vedenpuhdistukseen ja sitten vesilentokoneiden emälaivaksi. Sodan aikana alus riisuttiin aseista  ja myytiin pian sodan jälkeen romutettavaksi maaliskuussa 1920.
Valmistus

Alus tilattiin Englannista Sir W G Armstrong Mitchell & Co:n Low Walkerin telakalta, missä George Rendellin suunnitteleman aluksen köli laskettiin 24. elokuuta 1882 telakkanumerolla 453. Alus laskettiin vesille 15. joulukuuta 1883 ja valmistui 9. toukokuuta 1885.
Palvelus

Alus lähti 21. toukokuuta Tyne-joelta Italiaan liittyäkseen Regia Marinan vakinaisessa palveluksessa olevaan laivueeseen (ital. Squadra Permanente). Vuosina 1887-1888 alus osallistui Eritrean valtaukseen ja oli pääosan ajasta Punaisenmeren laivueen lippulaivana. Sotatoimien päätyttyä alus oli pääosan ajasta Amerikassa. Se vieraili muun muassa vuonna 1892 New Yorkissa ja oli ensimmäinen Brooklynin laivastontelakalla korjattu ulkomainen sotalaiva. Vuonna 1899 aluksen 5,9 tuuman tykit vaihdettiin QF kuuden tuuman tykkeihin.
Vuoden 1902 lopulla Venezuelan kriisissä Giovanni Bausan oli Venezuelan aluevesillä osana kansainvälistä laivasto-osastoa, joka esti Venezuelan meriliikenteen maan kieltäydyttyä ulkomaisten lainojen maksusta. Regia Marinan osastoon kuuluivat lisäksi Elba ja Carlo Alberto. Vuotta myöhemmin Giovanni Bausan, Etna ja Dogali edustivat Italiaa New Yorkissa kansainvälisessä laivastokatselmuksessa, joka järjestettiin Chicagossa pidetyn Kolumbuksen maailmannäyttelyn avaijaisissa. Maailmannäyttely järjestettiin Kolumbuksen Amerikan löytämisen 400-vuotistilaisuutena.
Alus palasi 1904 Italiaan, jossa se siirrettiin reserviin. Kaksi aluksen kuuden tuuman tykkiä poistettiin. Aluksen tehtävät siirrettiin syyskuussa 1905 valmistuneelle panssariristeilijä Francesco Ferrucciolle. Vuodesta 1905 alkaen Giovanni Bausan oli lämmittäjien ja mekaanikkojen koululaivana aina Italian-Turkin sodan alkamiseen vuonna 1912. Alus palautettiin palvelukseen Kyrenaikan laivueen lippulaivana, missä tehtävässä se tulitti tykeillään maajoukkojen tukena maakohteita. Laivueeseen kuului Giovanni Bausanin lisäksi neljä torpedovenettä. Sotatoimien päätyttyä alus palasi toisarvoisiin tehtäviin vedenpuhdistusaluksena. Alukselle asennettiin neljä tislaamoa, jotka tuottivat 200 tonnia puhdasta vettä vuorokaudessa.
Ensimmäisessä maailmansodassa alus oli Brindisissä vesilentokoneiden varastolaivana. Italian maavoimien tykistön tarpeen vuoksi aluksen kymmenen tuuman tykki ja kaksi kuuden tuuman tykkiä siirrettiin vuonna 1915 maihin. Heinäkuussa 1916 aluksen aseistus siirrettiin maihin. Alus poistettiin palveluksesta 1919 ja myytiin romutettavaksi maaliskuussa 1920.
Gwalior

Kaupungin sijainti Intiassa.
Gwaliorin linnoitus
Gwalior on kaupunki Madhya Pradeshin osavaltiossa Intiassa. Kaupungissa asui 827 026 ihmistä vuonna 2001 väestönlaskennan mukaan.
Gwalior sijaitsee Pohjois-Intian kannalta strategisesti tärkeällä Girdin alueella, ja se on ollut monien Pohjois-Intian historiallisten valtioiden keskus. Sitä ovat hallinneet niin Ašoka kuin mogulit. Vuosina 1750–1947 se oli Maratien pääkaupunki.
Gwaliorin linnoituksen rakensi Raja Man Singh Tomar (1486–1516). Se seisoo yksinäisellä kalliolla, jonka kylkiä on vielä jyrkennetty. Linnoitusta on kutsuttu Intian Gibraltariksi. Linnoituksen ulkomuuri on kolmisen kilometriä pitkä ja 35 metriä korkea. Gwaliorin vanha kaupunki sijaitsee linnoituksen juurella, sen itäpuolella.
Gwaliorissa on hindutemppeleitä 1200-luvulta, ja useita jainalaisuuteen liittyviä monumentteja 1500-luvulta.
Gwaliorissa toimii ilmavoimien lentotukikohta ja useita oppilaitoksia.
Aiheesta muualla

Kuvia tai muita tiedostoja aiheesta Gwalior Wikimedia Commonsissa
RN Giacinto Carini

| RN Giacinto Carini |
| --- | --- |


Aluksen vaiheet
Rakentaja:  Cantieri navali Odero, Sestri Ponente
Kölinlasku:  1. syyskuuta 1916
Laskettu vesille:  7. marraskuuta 1917
Palveluskäyttöön:  30. marraskuuta 1917
Poistui palveluskäytöstä:  31. joulukuuta 1958
Tekniset tiedot
Uppouma:  660 t (standardi) 894 t (kuormattu)
Pituus:  73,54 m (kokonaispituus)
Leveys:  7,32 m
Syväys:  2,55 m
Koneteho:  15 500 shp
Nopeus:  30 solmua
Miehistöä:  96
Aseistus
Aseistus:  6 × 102 mm tykkiä 2 × 76 mm ilmatorjuntatykkiä 4 × 450 mm torpedoputkea
RN Giacinto Carini (ital. Regia Nave Giacinto Carini) oli Italian kuninkaallisen laivaston La Masa -luokan hävittäjä toisessa maailmansodassa.
Valmistus

Alus tilattiin Sestri Ponentesta Cantieri navali Oderolta, missä köli laskettiin 1. syyskuuta 1916. Alus laskettiin vesille 7. marraskuuta 1917 ja liitettiin laivastoon kolme viikkoa myöhemmin 30. marraskuuta.
Palvelus

Alus luokiteltiin 1. lokakuuta 1929 torpedoveneeksi (ital. torpediniere).  Alus muutettiin vuosina 1952-1954 nopeaksi miinanraivaajaksi, jolloin sen aseistukseksi tuli kaksi 102 millimetrin tykkiä ja kaksi 20 millimetrin ilmatorjuntatykkiä. Samalla alukselle asennettiin tutka. Alus poistettiin alusluettelosta 31. joulukuuta 1958.
HOS

HOS voi tarkoittaa seuraavia:
Hrvatska Stranka Prava, HOS, kroatialainen äärioikeistolainen puolisotilaallinen järjestö
Haakonsvern orlogsstasjon, HOS, Norjan laivaston päätukikohta Bergenissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HOS”, voi hakea sivunnimihaulla, laajalla sivunnimihaulla tai tekstihaulla.
Ratomir Dujković

| Henkilötiedot |
| --- | --- | --- |
Syntymäaika: 24. helmikuuta 1946 (ikä 78)
Syntymäpaikka: Borovo, Jugoslavia
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1963–1974 1974–1977 1977–1980 1980–1982 |  Belgradin Punainen tähti  Real Oviedo  NK Osijek  FK Zemun | 201 (0) 29 (0) |
Maajoukkue
|  |  Jugoslavian maajoukkue | 4 (0) |
Valmennusura
1983–1986 1992–1995 1996–1997 1997–1998 1998–1999 2001 2001–2004 2004–2006 2006–2008 2009–2010 2010:  FK Zemun  Venezuelan maajoukkue  Myanmarin maajoukkue  Atlético Zulia  Universidad de Los Andes  Estudiantes de Mérida  Ruandan maajoukkue  Ghanan maajoukkue  Kiinan U23-maajoukkue  Serbian U21-maajoukkue  Syyrian maajoukkue
 Seurajoukkueuran tilastot kattavat vain kansalliset sarjat.
Ratomir Dujković (serb. Ратомир Дујковић, s. 24. helmikuuta 1946) on serbialainen jalkapallovalmentaja ja entinen pelaaja.
Ura pelaajana

Dujković aloitti urheilu-uransa käsipallomaalivahtina, mutta paikallisseura NK Borovon entinen maalivahti sai houkuteltua Dujkovićin siirtymään jalkapallon puolelle. Hän aloitti junioritasolla Borovossa, josta siirtyi pian NK Osijekin organisaatioon. Osijekin kanssa Dujković otti osaa marraskuussa 1962 Jugoslavian valtakunnalliseen nuorisoturnaukseen, jossa hänen kykynsä pantiin merkille ja hän sai siirron Belgradin Punaisen tähden organisaatioon.
Dujković debytoi Punaisen tähden edustusjoukkueessa kauden 1963/64 lopulla ja nousi sittemmin seuran ykkösmaalivahdiksi. Hän oli torjuntavastuussa muun muassa Punaisen tähden edetessä Euroopan Cupin välieriin 1971. Hän pelasi myös neljä maaottelua Jugoslavian maajoukkueessa.
Vuonna 1974 Dujković siirtyi 201 liigaottelun jälkeen Espanjaan, Real Oviedoon. Hän pelasi seurassa kolme kautta, mutta ei onnistunut murtautumaan ykkösmaalivahdiksi. Hän palasi 1977 NK Osijekiin, joka putosi kauden 1979/80 päätteeksi liigasta. Tämän jälkeen Dujković siirtyi FK Zemuniin, jonka kanssa hän juhli nousua Jugoslavian liigaan kauden 1981/82 päätteeksi. Dujković lopetti uransa kauden jälkeen.
Ura pelaajana > Meriitit pelaajana

Mitropa Cup: 1968
Jugoslavian mestaruus (5): 1964, 1968, 1969, 1970, 1973
Jugoslavian cup (3): 1968, 1970, 1971
Ura valmentajana > Meriitit valmentajana

Copa América
1.kierros: 1993, 1995
Afrikan mestaruuskisat
1.kierros: 2004, 2006
MM-kilpailut
2.kierros: 2006
Gunturin piirikunta

Gunturin piirikunta (teluguksi గుంటూరు జిల్లా, Guṇṭūru jillā) on yksi Andhra Pradeshin osavaltion 13 piirikunnasta Intiassa. Guntur on sen pääkaupunki. Vuonna 2011 piirikunnassa asui 4 889 230 henkilöä.
Aiheesta muualla

Kuvia tai muita tiedostoja aiheesta Gunturin piirikunta Wikimedia Commonsissa
Andhra Pradeshin piirikunnat
Anantapur
Chittoor
Guntur
Itä-Godavari
Krishna
Kurnool
Länsi-Godavari
Prakasam
Srikakulam
Sri Potti Sriramulu Nellore
Visakhapatnam
Vizianagaram
YSR:n piirikunta
HPA

HPA tai hPa voi tarkoittaa seuraavia:
hPa, hehtopascal, paineen yksikkö, 100 pascalia (sama kuin millibaari)
HPA, Human Protein Atlas, ihmisen proteiiniston kartoittamiseksi kehitetty verkkotietokanta
HPA-akseli (Hypothalamus-Pituitary-Adrenal cortex axis), hypotalamus-aivolisäke-lisämunuaiskuori-akseli
Pelle Almqvist (syntynyt 1978), tunnetaan nimikkeellä HPA (Howlin' Pelle Almqvist), ruotsalainen muusikko/laulaja, myös The Hives-nimisen ruotsalaisen rock-yhtyeen pääsolisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HPA”, voi hakea sivunnimihaulla, laajalla sivunnimihaulla tai tekstihaulla.
HOS (järjestö)

Lippu
HOS oli kroatialaisen äärioikeistolaisen Hrvatska Stranka Prava (HSP) -puolueen sotilaallinen siipi Jugoslavian hajoamissotien alkuvaiheissa. Puolisotilaallisen HOS:n ja Kroatian kansalliskaartin välillä oli suuria kahnauksia. Dobroslav Paraga, HSP:n johtaja pidätettiin marraskuussa 1991. HPS/HOS:ta pidetään toisen maailmansodan aikaisen ustashan seuraajana. Ustasha terrorisoi ja tappoi Kroatian juutalaisia ja Serbian ortodokseja tavalla jota natsitkin kauhistelivat. HOS ei käyttänyt aseistettuja panssariajoneuvoja kuten Kroatian kansalliskaarti ZNG, sen kilpailija. HOS teki sissi-iskuja ja jalkaväkihyökkäyksiä serbisissejä ja Jugoslavian liittoarmeijaa vastaan sekä puolusti joitakin Kroatian kyliä.
Matthew Modine

| Matthew Modine |
| --- | --- |
 Matthew Modine vuonna 2009.
Henkilötiedot
Syntynyt: 22. maaliskuuta 1959 (ikä 65) Loma Linda, Kalifornia, Yhdysvallat
Ammatti:  näyttelijä
Puoliso:  Caridad Rivera (1980–)
Näyttelijä
Aktiivisena:  1983–
Merkittävät roolit:  Full Metal Jacket Memphis Belle Transporter 2 Yön ritarin paluu
Aiheesta muualla
www.matthewmodine.com
IMDb 
Elonet
Matthew Avery Modine (s. 22. maaliskuuta 1959 Loma Linda, Kalifornia, Yhdysvallat) on yhdysvaltalainen näyttelijä ja Golden Globe -voittaja. Hänet tunnetaan muun muassa elokuvista Birdy, Full Metal Jacket, Tulikaste, Kohtaaminen ja Short Cuts – oikopolkuja sekä minisarjoista And the Band Played On, What the Deaf Man Heard ja Kukkia Algernonille. Hän on näytellyt myös televisiosarjoissa Weeds, The Bedford Diaries, Kova laki: Erikoisyksikkö ja West Wing. Modinella on rooli myös elokuvassa Yön ritarin paluu. Vuonna 2016 Modine näytteli jännitystieteissarjassa Stranger Things.